
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 79795 (1) 

Σύσταση Διακοινοτικής Επιχείρησης Ιχθυοκαλλιέργειας νήσου Κέρκυ¬ 
ρας. 


Ο ΥΠΟΥΡΓΟΣ ΕΣΩΤΕΡΙΚΩΝ 


Έχοντας υπόψη: 

1. Τις διατάξεις των παρ. 2 και 3 του άρθρου 246 και του άρθρου 
254 του Π.Δ/τος 76/85 Δ.Κ.Κ. 


2. Την απόφαση του Υπουργού Εσωτερικών με αριθμό 25027/ 
9.4.84 που δημοσιεύθηκε στο 244/19.4.84 ΦΕΚ τ.Β’. 

3. Τις αποφάσεις των κοινοτικών συμβουλίων Λαυκίου, Περίθειας, 
Σινιών, Επίσκεψης, Κασσιόπης, Λουτσών, Νησακίου, Σγουράδων, Γι- 
μαρίου, Σπαρτίλα, Αγίου Παντελεήμονα και Πετάλειας του νομού Κέρ¬ 
κυρας με αριθμούς αντίστοιχα: 

7.11,17,11, 40,14, 70,14,15, 22 και 27/1987, αποφασίζουμε: 

Συνιστάται στη νήσο Κέρκυρα Διακοινοτική Επιχείρηση με την επω¬ 
νυμία «Διακοινοτική Επιχείρηση Ιχθυοκαλλιέργειας Λιμνοθάλασσας 
Αντινιώτη, από κοινού από τις Κοινότητες Αγ. Παντελεήμονα, Περί- 
θειας, Επίσκεψης, Κασσιώπης, Λαυκίου, Λουτσών, Τιμαρίου, Σινιών, 
Νησακίου, Σπαρτύλα, Σγουράδων και Πετάλειας ως ίδιο νομικό πρό¬ 
σωπο ιδιωτικού δικαίου, το οποίο διέπεται από τις διατάξεις των άρ¬ 
θρων 246 έως 254 και 256, 260 και 272 του Π.Δ/τος 76/85. 

2. Σκοπός της επιχείρησης είναι: η σύμφωνη με τους κανόνες της τε¬ 
χνικής και της επιστήμης ορθολογική εκμετάλλευση της λιμνοθάλασσας 
Αντινιώτη, καθώς και οποιαδήποτε άλλη δραστηριότητα σχετίζεται με 
αυτήν. 

3. Συνιστάται από κοινού από τις Κοινότητες που συμμετέχουν στην 
Επιχείρηση, Διακοινοτικό Όργανο, που αποτελείται, από αιρετούς εκ¬ 
προσώπους των ΟΤΑ που συμμετέχουν εξ ίσου στο Κεφάλαιο της Επι¬ 
χείρησης και συγκεκριμένα από ένα μέλος του κοινοτικού συμβουλίου 
κάθε μιας από τις κοινότητες που συμμετέχουν με αντίστοιχο αναπλη¬ 
ρωματικό, που ορίζονται από τα αντίστοιχα κοινοτικά συμβούλια. Το 
Διακοινοτικό Όργανο συγκαλείται στην πρώτη του συνεδρίαση από τον 
Πρόεδρο της Κοινότητας, Περίθειας όπου είναι η έδρα της Επιχείρησης. 

Το όργανο αυτό ασκεί τις αρμοδιότητες των κοινοτικών συμβουλίων 
που προβλέπονται από τις διατάξεις των άρθρων 246 έως 254 και 256 
του Π.Δ. 76/85. 

4. Η Επιχείρηση διοικείται από επταμελές (7) Διοικητικό Συμβού¬ 
λιο, που αποτελείται α) από πέντε (5) αιρετούς εκπροσώπους των Κοι¬ 
νοτήτων που συμμετέχουν στην Επιχείρηση, οι οποίοι ορίζονται από το 
Διακ. Όργανο ως εξής: ένας κοινός εκπρόσωπος των Κοινοτήτων Αγ. 
Παντελεήμονα και Λαυκίου, ένας κοινός εκπρόσωπος των Κοινοτήτων 
Πετάλειας και Επίσκεψης, ένας κοινός εκπρόσωπος των Κοινοτήτων 
Σγουράδων, Σπαρτύλα και Νησακίου, ένας κοινός εκπρόσωπος των 
Κοινοτήτων Γιμαρίου. Σινιών και Κασσιώπης και ένας κοινός εκπρόσω¬ 
πος των Κοινοτήτων Περίθειας και Λουτσών. 

β) Από δυο (2) δημότες ή κάτοικους των κοινοτήτων που συμμετέ¬ 
χουν στην Επιχείρηση οι οποίοι έχουν πείρα ή γνώσεις σχετικές με το 
αντικείμενο της Επιχείρησης και οι οποίοι ορίζονται από το διακοινοτικό 
όργανο μαζί με τους αναπληρωτές τους. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) αν η επιχεί¬ 
ρηση απασχολεί περισσότερους από είκοσι εργαζόμενους. 

Πρόεδρος του Διοικητικού Συμβούλιου ορίζεται ένας από τα μέλη του 
με απόφαση του Διαδημοτικού Οργάνου που λαμβάνεται με την από¬ 
λυτη πλειοψηφία του συνολικού αριθμού των μελών του. 

Αντιπρόεδρος εκλέγεται από το Διοικητικό Συμβούλιο ένας από τα 
μέλη του. 

5. Η διάρκεια της Επιχείρησης είναι τριάντα (30) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήαεως. 

6. Έδρα της Επιχείρησης είναι η Κοινότητα Περίθειας του νομού 
Κέρκυρας. 

7. Το ποσοστό συμμετοχής στο κεφάλαιο της Επιχείρησης είναι 
8,33% για κάθε Κοινότητα. 

8. Τα περιουσιακά στοιχεία που διατίθενται στην Επιχείρηση όπως 
αποτιμήθηκαν σύμφωνα με τις διατάξεις του άρθρου 9 του Ν. 2190/20 
■είναι: 

Η κυριότητα της λιμνοθάλασσας Αντινιώτη, ιδιοκτησίας των δώδεκα 
Κοινοτήτων που συμμετέχουν στην Επιχείρηση, αξίας 6.400.000 
δραχμ. συνολικού εμβαδού 1.000 στρ.εμ. όπως φαίνεται στο τοπογρα¬ 
φικό διάγραμμα του μηνός Μαΐου του έτους 1984 που συντάχθηκε από 
τον Σ. Παγιατάκη Τοπ. Μηχανικό με τα στοιχεία 1. 2. 3. 4... 15.1. 

9. Διατίθεται στην Επιχείρηση ποσό 1.199.000 δραχμ. ως αρχικό 
κεφάλαιο, που επιβαρύνει ισόποσα και τις δώδεκα (12) Κοινότητες που 
συμμετέχουν στην Επιχείρηση. 

10. Πόροι της Επιχείρησης είναι: τα έσοδα από τις πωλήσεις των 
προϊόντων της λιμνοθάλασσας Αντινιώτη και γενικά από την άσκηση 
της δραστηριότητάς της, οι πρόσοδοι από την περιουσία της, δάνεια, 
κληρονομιές, εισφορές, δωρεές και λοιπές επιχορηγήσεις. 

11. Η επιχείρηση διαλύεται: α) με απόφαση του Διακοινοτικού Ορ¬ 
γάνου της Επιχείρησης που λαμβάνεται με αυξημένη πλειοψηφία των 
2/3 του συνόλου των μελών του και απόφαση του Υπουργού Εσωτερι¬ 
κών. 

β) Όταν λήξει χωρίς να παραταθεί η διάρκεια της Επιχείρησης. 

γ) Σε περίπτωση πτώχευσης της Επιχείρησης. 

Τη διάλυση ακολουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από δυο εκκαθαριστές που ορίζονται 
από το Διακοινοτικό Όργανο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στις δώδεκα Κοινότητες, ανάλογα με το πο¬ 
σοστό συμμετοχής τους στο κεφάλαιό της. 

12. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
επιχείρησης, διέπονται από τις σχετικές με τις Δημοτικές και Κοινοτικές 
διατάξεις του Π.Δ/τος 76/85 και την με αριθμό 25027/9.4.84 από¬ 
φαση του Υπουργού Εσωτερικών που δημοσιεύθηκε στο 244/19.4.84 
ΦΕΚ τ.Β’. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαΐου 1988 

Ο ΥΠΟΥΡΓΟΣ 

Α. ΤΖΟΧΑΤΖΟΠΟΥΛΟΣ 

Αριθ. 59827 (2) 

Έγκριση καταβολής διαφοράς τόκων επί της τιμής διαθέσεως τραπεζι¬ 
κών ομολόγων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το Ν. 128/75 .«Περί τροποποιήσεως και συμπληρώσεως διατά¬ 
ξεων των αναφερομένων εις την λειτουργίαν του χρηματοδοτικού συ¬ 
στήματος». 

2) Το Ν. 1266/82 «περί οργάνων ασκήσεως της Νομισματικής Πι¬ 
στωτικής και Συναλλαγματικής Πολιτικής και άλλες διατάξεις». 

3) Την αριθ. 1182/20.11.87 πράξη του Διοικητή της Τράπεζας της 
■ Ελλάδος, με την οποία επιτράπηκε στα πιστωτικά ιδρύματα που εκδί¬ 
δουν τραπεζικά ομόλογα, να καθορίζουν ελεύθερα το επιτόκιο, τη διάρ¬ 
κεια και τους λοιπούς όρους έκδοσης και διάθεσης και την αριθμ. 
1189/3.12.87 Πράξη του Διοικητή της Τράπεζας της Ελλάδος, απο¬ 
φασίζουμε: 

I. Εγκρίνουμε την καταβολή στην Ελληνική Τράπεζα Βιομηχανικής 
Αναπτύξεως Α.Ε. και Εθνική Τράπεζα Επενδύσεων Βιομηχανικής Ανα- 
πτύξεως Α.Ε. της διαφοράς τόκων από 30.6.1988 με χρέωση του κοι¬ 
νού λογαριασμού (αριθ. 1 παρ. 2 Ν. 128/75) επί της τιμής διαθέσεως 
Τραπεζικών Ομολόγων, αναλόγως του επιτοκίου των διατιθεμένων καΓ 
ανανεουμένων ομολόγων, ως εξής: 

α. Ποσοστό 2,5% για ομόλογα με επιτόκιο 18,5% ετησίως. 

β. Ποσοστό 3,5% για ομόλογα με επιτόκιο 19,5% ετησίως. 

II. Εξουσιοδοτούμε την Τράπεζα της Ελλάδος να καθορίζει τη διαδι¬ 
κασία καταβολής των παραπάνω επιδοτήσεων και να ρυθμίζει κάθε 


θέμα αναφορικά με την εφαρμογή της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιουνίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

Αριθ. 288740 (3) 

Κατανομή θέσεων κλάδου ΠΕ2 Δασολογικού του Υπουργείου Γεωρ- 

γίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α. Του Π.Δ. 1213/1981 (ΦΕΚ 300/14.10.81 τ.Α’) «περί ανα- 
διοργανώσεως των Δασικών Υπηρεσιών του Υπουργείου Γεωργίας». 

β. Του άρθρου 4 του Ν. 1586/1986 (ΦΕΚ 37/Α/1.4.1986) «βαθ¬ 
μολογική διάρθρωση των θέσεων του Δημοσίου, νομικών προσώπων 
δημοσίου δικαίου και των οργανισμών τοπικής αυτοδιοίκησης και άλλες 
διατάξεις». 

γ. Των άρθρων 1, 2 και 3 του Ν. 1476/1984 (ΦΕΚ 136/Α/ 
18.9.1984) «Διορισμός σε μόνιμες θέσεις του προσωπικού με σχέση ερ¬ 
γασίας ιδιωτικού δικαίου του Δημοσίου, των Ν.Π.Δ.Δ. και Ο.Τ.Α. και 
άλλες διατάξεις». 

δ. Του άρθρου 13 του Ν. 1409/1983 (ΦΕΚ 199/Α/30.12.1983) 
«τροποποίηση και συμπλήρωση των διατάξεων του Ν.Δ. 131/1974 
«περί παροχής οικονομικών ενισχύσεων εις την γεωργικήν, κτηνοτροφι- 
κήν, δασική και (αλιευτικήν παραγωγήν και άλλες διατάξεις». 

2. Τις αριθ. 264727/83 (ΦΕΚ 269/Β’/1983) και 338647/85 
(ΦΕΚ 421/Β’/1985) αποφάσεις μας με τις οποίες κατανεμήθηκαν θέ¬ 
σεις του Δασολογικού κλάδου και την με αριθ. 344156/86 (ΦΕΚ 
335/Β/1986) όμοια με την οποία ανακατανεμήθηκαν θέσεις του ίδιου 
κλάδου. 

3. Το από 14.6.1988 υπηρεσιακό σημείωμα της Διεύθυνσης Γεωτε¬ 
χνικού Προσωπικού σχετικά με την κατανομή σαράντα δύο (42) θέσεων 
κλάδου ΠΕ2 Δασολογικού, αποφασίζουμε: 

1. Κατανέμουμε από το σύνολο των θέσεων του κλάδου ΠΕ2 Δασο- 
λογικού, που συστάθηκαν με τα Π.Δ. 433/1977 (ΦΕΚ 133/Α/ 
18.5.1977) «περί οργανισμού του Υπουργείου Γεωργίας» και μεταγε¬ 
νέστερες διατάξεις και είναι εννιακόσιες δεκαπέντε (915), τις σαράντα 
δυο (42) ως ακολούθως: 

α. Στην Κεντρική Υπηρεσία του Υπουργείου, πέντε (5) θέσεις βαθ¬ 
μών Γ' έως Α’. 

β. Στις περιφερειακές υπηρεσίες του Υπουργείου Γεωργίας τριάντα 
επτά (37) θέσεις βαθμών Γ’ έως Α’ ως ακολούθως: 


ΚΛΑΔΟΣ 

ΠΕ2 

Υπηρεσιακές μονάδες ΘΕΣΕΙΣ 

ΒΑΘΜΩΝ 
Γ' έως Α' 

( 1 ) ( 2 ) 

1. Δ/νση Δασών Νομαρχίας Εβρου (Αλεξανδρούπολη) 

1.1 Δασαρχείο Σουφλίου 1 

2. Δ/νση Δασών Νομαρχίας Ροδόπης (Κομοτηνή) 1 

3. Δ/νση Δασών Νομαρχίας Σερρών 

3.1 Δασαρχείο Σερρών 1 

3.2 Δασαρχείο Σιδηροκάστρου 2 

4. Δ/νση Δασών Νομαρχίας Θεσσαλονίκης 

4.1 Δασαρχείο Θεσσαλονίκης 1 

5. Δ/νση Δασών Νομαρχίας Χαλκιδικής 1 

5.1 Δασαρχείο Πολυγύρου 1 

6. Δ/νση Δασών Νομαρχίας Ημαθίας (Βέρροια) 

6.1 Δασαρχείο Βέρροιας 2 

6.2 Δασαρχείο Νάουσας 1 

7. Δ/νση Δασών Νομαρχίας Κοζάνης 

7.1 Δασαρχείο Τσοτυλίου 1 

8. Δ/νση Δασών Νομαρχίας Πιερίας (Κατερίνη) 1 

9. Δ/νση Δασών Νομαρχίας Πέλλης 

9.1 Δασαρχείο Αριδαίας 1 

10. Δ/νση Δασών Νομαρχίας Γρεβενών 1 

11. Δ/νση Δασών Νομαρχίας Τρικάλων 

11.1 Δασαρχείο Καλαμπάκας 1 

12. Δ/νση Δασών Νομαρχίας Καρδίτσας 

12.1 Δασαρχείο Μουζακίου 1 

13. Δ/νση Δασών Νομαρχίας Μαγνησίας (Βόλος) 

13.1 Δασαρχείο Βόλου 1 

14. Δ/νση Δασών Νομαρχίας Βοιωτίας 

14.1 Δασαρχείο Λειβαδιάς 1 

15. Δ/νση Δασών Νομαρχίας Εύβοιας 

15.1 Δασαρχείο Λίμνης 1 

16. Περιφερειακή Επιθεώρηση Δασών Αττικής και Νή¬ 
σων - Αθήνα 4 

17. Δ/νση Αναδασώσεων Νομαρχίας Αττικής Αθήνα 1 

18. Δ/νση Δασών Νομαρχίας Ανατολικής Αττικής 

18.1 Δασαρχείο Πάρνηθας 1 

19. Δ/νση Δασών Νομαρχίας Δυτικής Αττικής 

19.1 Δασαρχείο Αιγάλεω 1 

20. Δ/νση Δασών Νομαρχίας Αιτωλοακαρνανίας 

20.1 Δασαρχείο Ναυπάκτου 1 

21. Δ/νση Δασών Νομαρχίας Κορινθίας 

21.1 Δασαρχείο Κορίνθου 1 

21.2 Δασαρχείο Ξυλοκάστρου 2 

22. Δ/νση Δασών Νομαρχίας Ρεθϋμνης 1 

23. Ίδρυμα Δασικών Ερευνών Θεσσαλονίκης 5 


γ. Η εκτίμηση των αναγκών σε προσωπικό κατά γεωγραφικό διαμέ¬ 
ρισμα ή νομαρχία ή συγκεκριμένη υπηρεσία και η κατανομή ή ανακατα¬ 
νομή των θέσεων προσωπικού γίνεται εκάστοτε ανάλογα με τις υπηρε¬ 
σιακές ανάγκες και τις αναπτυξιακές δυνατότητες και ανάγκες κάθε πε- 
ριοχής. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Ιουνίου 1988 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 

-♦- 

Αριθ. 78839/2966 (4) 

Τροποποίηση ορίων καταφυγίου θηραμάτων στην περιοχή Ροδολίβους, 
Δομίρου κ.λπ Δασαρχείου Σερρών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975 και της αριθ. 414985/29.11.1985 (ΦΕΚ 757/ 
Β/18.12.85) κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρισης της άγριας 
πτηνοπανίδας». 

2. Την αριθ. 260347/16.2.87 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί ανάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 

3. Την αριθμ. 135779/21.1.1983 (ΦΕΚ 147/Β/5.4.1983) από¬ 
φασή μας, με την οποία ιδρύθηκε μόνιμο καταφύγιο θηραμάτων στην 
περιοχή Κοινοτήτων Ροδολίβους, Δομίρου, Αγγίστας και Μύρινας Δα¬ 
σαρχείου Σερρών. 

4. Το αριθμ. 1703/8.6.88 έγγραφο του Δασαρχείου Σερρών, περί 
τροποποίησης των ορίων του ανωτέρω καταφυγίου ώστε να τεθούν έξω 
απ’ αυτά οι γεωργικές καλλιέργειες, αποφασίζουμε: 

Τροποποιούμε τα όρια του μόνιμου καταφυγίου θηραμάτων στις θέ¬ 
σεις Απλιάδες, Αμμούδες, Μελάκια, Μελισσάδες, Ασβοί, Κοματάδες, 
Καλαμούδια, Μελισσά, Πουρνάρι, Αγία Παρασκευή περιοχής Κοινοτή¬ 
των Ροδολίβους, Δομίρου, Αγγίστας, Μύρινας Δασαρχείου Σερρών που 
ιδρύθηκε με την αριθμ. 135779/21.1.83 (ΦΕΚ 147/Β/5.4.83) από¬ 
φασή μας και απαγορεύεται το κυνήγι κάθε θηράματος για αόριστο 
χρόνο, μειώνοντες την έκτασή του από 36.850 σε 23.000 στρέμματα 
πεδινής που πληροί τις προϋποθέσεις προς κάλυψη των βασικών ανα¬ 
γκών του θηράματος σε ότι αφορά την ησυχία, τροφή και νερό, της 
οποίας έκτασης τα όρια έχουν ως ακολούθως: Δημόσιος δρόμος από Ρο- 
δολίβος μέχρι Άγιο Χριστόφορο, ακολουθεί αγροτικό δρόμο μέχρι τη 
θέση «Αμμούδες» από κει στη θέση «Παλιολίβαδο», στρέφει προς νότο 
μέχρι συνάντησης του ποταμού Αγγίτη, τον οποίο και ακολουθεί μέχρι 
συνάντησης της Γέφυρας Αγγίτη, ακολουθεί δημόσιο δρόμο Μυρίνης - 


Δομήρου Ροδολίβους. 

Η δίωξη των επιβλαβών θηραμάτων μέσα στο καταφύγιο, ενεργείται. 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.1985, (ΦΕΚ 757/Β/18.12.1985 κοινής 
απόφασης «Μέτρα διαχείρισης της άγριας πτηνοπανίδας». 

Η απόφαση αυτή που ισχύει από το κυνηγετικό έτος 1988-89 ψχ δη- 
μοσιευθεί στην Εφημερίδα της Κυβερνήσεως. 

Αθήνα, 23 Ιουνίου 1988 

Ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 


Αριθ. 79110/3013 


Απαγόρευση Κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 


(5) 


Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/1969 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθμ. 709/13.6.88 θετική εισήγηση της Δ/νσης Δασών 
Πρέβεζας και τη σύμφωνη γνώμη του Κυνηγετικού Συλλόγου Καναλα- 
χίου. 

3. Την αριθμ. 283998/10.6.82 απόφαση του Υπουργού Γεωργίας 
«περί μεταβιβάσεως αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων από 1.8.1988 μέχρι 
31.7.1993 σε έκταση 16.500 στρεμμάτων τα όρια της οποίας έχουν 
ως εξής: 

Ανατολικά: Με ξεροπόταμο Κοτσανοπούλου. 

Βόρεια: Με επαρχιακό δρόμο Κοτσανοπούλου - Άνω Ράχης μέχρι τη 
γέφυρα του χειμάρρου Αρέθωνα. 

Δυτικά: Με χείμαρρο Αρέθωνα μέχρι τη διασταύρωση με τον αμαξιτό 
δρόμο από Δεσποτικά προς τη θέση «ΣΤΡΟΓΓΥΛΗ». 

Νότια: Με αμαξιτό δρόμο προς το δάσος «ΣΤΡΟΓΓΥΛΗ» - όρια προ¬ 
σωρινής απαγόρευσης «ΖΑΛΟΓΓΟΥ» μέχρι τη θέση «Γεωργάντζες - 
ρεύμα «ΦΟΥΣΙΜΠΑΡΔΑ» μέχρι το ύψωμα «ΞΕΡΑΚΑ» (υψόμ. 354 μ.) 
όρια Σφηνωτού - Κοτσανοπούλου μέχρι τον ξεροπόταμο Κοτσανοπού¬ 
λου. . ' 

Η Δ/νση Δασών Πρέβεζας παρακαλείται για την έκδοση της σχετι¬ 
κής απαγορευτικής Διάταξης Θήρας. 

Η απόφαση αυτή που θα ισχύσει από τον κυνηγετικό χρόνο 1988-89 
να δημοσιευθεί στην Εφημερίδα της Κυβερνήσεως. 

Αθήνα, 23 Ιουνίου 1988 
Με εντολή Υπουργού 
Ο Διευθυντής 
ΑΝΤ. ΠΗΤΤΑΣ 

-♦- 

Αριθ. 78761/2962 (6) 

Απαγόρευση Κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 


Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/1969 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθμ. 1192/6.6.88 θετική εισήγηση του Δασαρχείου Μο- 
λάων και τις σύμφωνες γνώμες του Κυνηγετικού Συλλόγου Μολάων 
και της Κοινότητας Ελαφονήσου. 

3. Την αριθμ. 283998/10.6.82 απόφαση του Υπουργού Γεωργίας 
«περί μεταβιβάσεως αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων από 1.8.1988 μέχρι 
31.12.1993 σε έκταση 3.560 στρεμμάτων τα όρια της οποίας έχουν 
ως εξής: 

Αρχίζουν από λιμανάκι τοποθεσίας «Αυλάκι» Ακρωτηρίου Κεσέλας, 
ακολουθούν τον ημιονικό δρόμο μέχρι την εκκλησία Παναγία, συνέχεια 
ακολουθούν τον αμαξιτό κοινοτικό δρόμο, περνούν την τοποθεσία 
«Ελιές» και συνεχίζουν τον ίδιο αγροτικό δρόμο μέχρι τη θέση «Λιγιά» 
και καταλήγουν στα βράχια της ακτής. Από εκεί προχωρούν νοδιοδυ- 
τικά και ακολουθούν την ακτή μέχρι το σημείο Λιμανάκι από όπου αρχί- 

ζουν. 

Το Δασαρχείο Μολάων παρακαλείται για την έκδοση της σχετικής 
Δασικής Απαγορευτικής Διάταξης Θήρας. 

Η απόφαση αυτή που θα ισχύει από τον κυνηγετικό χρόνο 1988-89 
να δημοσιευθέί στην Εφημερίδα της Κυβερνήσεως. 

Αθήνα, 27 Ιουνίου 1988 
Με εντολή Υπουργού 
Ο Διευθυντής 

« ΑΝΤ. ΠΗΤΤΑΣ 



Αριθ. 31486 (7) 

Παράταση χρόνου ισχύος της υπ’ αριθμ. 30988/27.4.87 κοινής από¬ 
φασης των Υπουργών Εθνικής Οικονομίας και Εργασίας μόνο ως 
προς το μέρος που αφορά την χρηματοδότηση του Τ.Ο.Ε.Β. Οξερού 
Αιτωλ/νίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το υπ’ αριθμ. 102815/6.6.88 έγγραφο του ΟΑΕΔ με το οποίο 
μας υπέβαλε απόσπασμα πρακτικού της 303/31.5.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για την παράταση του χρόνου ισχύος της υπ’ αριθμ. 30988/ 
27.4.87 κοινής απόφασης των Υπουργών Εθνικής Οικονομίας και Ερ¬ 
γασίας μόνο ως προς -το μέρος που αφορά την χρηματοδότηση του 
Τ.Ο.Ε.Β. Οξερού Αιτωλ/νίας, αποφασίζουμε: 

Εγκρίνουμε την παράταση του χρόνου ισχύος της υπ’ αριθ. 30988/ 
27.4.87 κοινής απόφασης των Υπουργών Εθνικής Οικονομίας και Ερ¬ 
γασίας μέχρι 30.11.88, μόνο ως προς το μέρος που αφορά την χρημα¬ 
τοδότηση του Τ.Ο.Ε.Β. Οξερού Αιτωλ/νίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 



Αριθ. 31485 (8) 

Χρηματοδότηση από τον ΟΑΕΔ των Δήμων Κιλκίς, Τυχερού Έβρου, 

των Κοινοτήτων Λεχόβου Φλωρίνης, Χαραυγής Αχαΐας και των 

ΤΟΕΒ Πεδιάδας Αγρίνιου, Χαλάστρας - Καλοχωρίου Θεσσαλονίκης 

και Μικρού Μοναστηριού Θεσσαλονίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την αριθ. 31579/87 κοινή απόφαση των Υπουργών Εθνικής Οι¬ 
κονομίας και Εργασίας «Έγκριση διάθεσης ποσού 500.000.000 δρχ. 
από κεφάλαια του ΟΑΕΔ για την εκτέλεση κοινωφελών έργων». 

3. Το αριθ. 104188/6.6.88 έγγραφο του ΟΑΕΔ με το οποίο μας 
υπέβαλε απόσπασμα πρακτικού της 302/24.5.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για χρηματοδότηση εκ μέρους του ΟΑΕΔ των Δήμων Κιλκίς, 
Τυχερού Έβρου, των Κοινοτήτων Λεχόβου Φλωρίνης, Χαραυγής 
Αχαΐας και των ΤΟΕΒ Πεδιάδας Αγρίνιου, Χαλάστρας - Καλοχωρίου 
Θεσσαλονίκης και Μικρού Μοναστηριού Θεσ/νίκης, με τα ποσά των 
9.450.000 δρχ., 1.980.000 δρχ., 315.000 δρχ., 300.000 δρχ., 
2.475.000 δρχ., 3.750.000 δρχ., 4.275.000 δρχ. αντίστοιχα, με τη 
μορφή συνεισφοράς για εκτέλεση κοινωφελών έργων, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς, για την εκτέλεση κοινωφελών έργων προς απασχόληση ανέρ¬ 
γων. - 

1. Δήμο Κιλκίς: ποσό εννέα εκατομμυρίων τετρακοσίων πενήντα χι¬ 
λιάδων (9.450.000) δρχ. προς απασχόληση πενήντα δύο (52) ανέρ¬ 
γων. 

Περιγραφή έργων: · 

1) Κατασκευή Ιατρείου και αιθουσών πολλαπλής χρήσης Αργυρού- 


πολης - Ξηρόβρυση, ΚΑΠΗ Κιλκίς και συντήρηση παλιάς Εθνικής Τρά¬ 
πεζας. 

2) Κατασκευή ποτίστρων Αργυρ/λης, Σεβαστού, Ζαχαράτου, Ξηρό- 
βρυσης και επέκταση δικτύου ύδρευσης Αργ/λης και προστασία αντλιο¬ 
στασίου Κολλίδας. 

3) Υδροχρωματισμοί και ελαιοχρωματισμοί 3ου και 4ου Δημ. Σχο¬ 
λείων Κιλκίς, μερική καθαίρεση περίφραξης και περίφραξης 2ου Λυ¬ 
κείου Κιλκίς. 

4) Διάβαση Γαλλικού προς αρχαιολογικό χώρο Κολχίδας και ρεμα¬ 
τιά Λάξου. 

5) Διαμόρφωση πλατείας Ξηρόβρυσης. 

6) Συνέχιση εργασιών κλειστού θεάτρου Δ. Κιλκίς. 

7) Καθαίρεση της οικοδομής πίσω από τη Λέσχη, ανακατασκευή 
κρασπέδου και πλακόστρωση του πεζοδρομίου και τοποθέτηση κιγκλι¬ 
δώματος. 

8) Συντήρηση ασφαλτοστρώσεων. 

9) Δενδροφύτευση. 

10) Αμμοχαλικώσεις. 

11) Υπόνομοι. 

12) Πλακόστρωση πεζοδρομίων. 

13) Ανασκαφές Αρχαιολογικού χώρου Κολχίδας. 

Για την κατασκευή των παραπάνω έργων θ’ απαιτηθεί το ποσό των 
εξήντα εκατομμυρίων οκτακόσιων χιλιάδων (60.800.000) δρχ. και θα 
πραγματοποιηθούν συνολικά έξι χιλιάδες τριακόσια (6.300) ημερομί¬ 
σθια. 

2. Δήμο Τυχερού Έβρου: ποσό ενός εκατομμυρίου εννιακοσίων 
ογδόντα χιλιάδων (1.980.000) δρχ. προς απασχόληση είκοσι δύο (22) 
ανέργων. 

Περιγραφή έργων: 

Διαμόρφωση πάρκου και παιδικής χαράς. 

Τσιμεντόστρωση των δρόμων του Δήμου Τυχερού. 

Ύδρευση κτηνοτροφικής περιοχής. 

Διαμόρφωση πλατείας Τυχερού. 

Για την κατασκευή των παραπάνω έργων θ’ απαιτηθεί το ποσό των 
δέκα τεσσάρων εκατομμυρίων πεντακοσίων δέκα χιλιάδων 
(14.510.000) δρχ. και θα πραγματοποιηθούν συνολικά χίλια τριακό¬ 
σια είκοσι (1.320) ημερομίσθια. 

3. Κοινότητα Λεχόβου Φλωρίνης: ποσό τριακοσίων δέκα πέντε χι¬ 
λιάδων (315.000) δρχ. προς απασχόληση πέντε (5) ανέργων. 

Περιγραφή Έργων: 

Πλακόστρωση δρόμων Κοινότητας Λεχόβου. 

Αποπεράτωση ύδρευσης Κοινότητας Λεχόβου. 

Για την κατασκευή των παραπάνω έργων θ’ απαιτηθεί το ποσό του 
ενός εκατομμυρίου (1.000.000) δρχ. και θα πραγματοποιηθούν συνο¬ 
λικά διακόσια δέκα (210) ημερομίσθια. 

4. Κοινότητα Χαραυγής Αχαΐας: ποσό τριακοσίων χιλιάδων 
(300.000) δρχ. προς απασχόληση είκοσι (20) ανέργων. 

Περιγραφή έργων: 

Κατασκευή γέφυρας - διαπλάτυνση - χαλικόστρωση κοινοτικής οδού 
Χαραυγής-Ρουπακιάς. 

Διαμόρφωση χώρου. 

Εκσκαφή θεμελίων. 

Κατασκευή ξυλοτύπων. 

Κατασκευή σιδηρού οπλισμού. 

Αφαίρεση ξυλοτύπων και παρασκευή σκυροδέματος. 

Για την κατασκευή των παραπάνω έργων θ’ απαιτηθεί το ποσό των 
τεσσάρων εκατομμυρίων (4.000.000) δρχ. και θα πραγματοποιηθούν 
συνολικά διακόσια (200) ημερομίσθια. 

5. ΤΟΕΒ Πεδιάδας Αγρίνιου: ποσό δύο εκατομμυρίων τετρακοσίων 
εβδομήντα πέντε χιλιάδων (2.475.000) δρχ. προς απασχόληση σαρά¬ 
ντα πέντε (45) ανέργων. 

Περιγραφή έργου: 

Καθαρισμός διωρύγων και καναλέττων της Δυτικής 3Β Ζώνης. 

Για την κατασκευή του παραπάνω έργου θ’ απαιτηθεί το ποσό των 
τεσσάρων εκατομμυρίων εννιακοσίων σαράντα μία χιλιάδων επτακο¬ 
σίων πενήντα (4.941.750) δρχ. και θα πραγματοποιηθούν συνολικά χί¬ 
λια εξακόσια πενήντα (1.650) ημερομίσθια. 

6. ΤΟΕΒ Χαλάστρας - Καλοχωρίου Θεσσαλονίκης: ποσό τριών εκα¬ 
τομμυρίων επτακοσίων πενήντα χιλιάδων (3.750.000) δρχ. προς απα¬ 
σχόληση τριάντα τριών (33) ανέργων. 

Περιγραφή έργων: 

Συντήρηση - λειτουργία στραγγιστικού και αρδευτικού δικτύου. 

Κατασκευές - επισκευές εγγειοβελτιωτικών έργων. 

Για την κατασκευή των παραπάνω έργων θ’ απαιτηθεί το ποσό των 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4599 


έντεκα εκατομμυρίων εννιακοσίων επτά χιλιάδων (11.907.000) δρχ. 
και θα πραγματοποιηθούν συνολικά δύο χιλιάδες πεντακόσια (2.500) 
ημερομίσθια. 

7. ΤΟΕΒ Μικρού Μοναστηριού Θεσσαλονίκης: ποσό τεσσάρων εκα¬ 
τομμυρίων διακοσίων εβδομήντα πέντε χιλιάδων (4.275.000) δρχ. 
προς απασχόληση τριάντα πέντε (35) ανέργων. 

Περιγραφή έργου: 

Συντήρηση και συμπλήρωση αρδευτικού δικτύου. 

Κατασκευές και συμπληρώσεις έργων. 

Για την κατασκευή του παραπάνω έργου θ’ άπαιτηθεί το ποσό των 
είκοσι εννέα εκατομμυρίων (29.000.000) δρχ. και θα πραγματοποιη¬ 
θούν συνολικά δύο χιλιάδες οκτακόσια πενήντα (2.850) ημερομί¬ 
σθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η κοινή απόφαση αριθ. 33206/ 
25.1.88 των Υπουργών Εθνικής Οικονομίας και Εργασίας (ΦΕΚ 39/ 
τ.Β'/27.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 

-♦- 

Αριθ. 31471 (9) 

Παράταση χρόνου ισχύος της αριθ. 31768/15.7.87 κοινής απόφασης 
των Υπουργών Εθνικής Οικονομίας και Εργασίας μόνο ως προς το 
μέρος που αφορά τη χρηματοδότηση της Κοινότητας Πετραλώνων 
Ηλείας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το αριθ. 102.197/1.6.88 έγγραφο του ΟΑΕΑ με το οποίο μας 
υπέβαλε απόσπασμα πρακτικού της 302/24.5.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για την παράταση του χρόνου ισχύος της αριθ. 31768/ 
15.7.87 κοινής απόφασης των Υπουργών Εθνικής Οικονομίας και Ερ¬ 
γασίας, μόνο ως προς το μέρος που αφορά τη χρηματοδότηση της Κοι¬ 
νότητας Πετραλώνων Ηλείας, αποφασίζουμε: 

Εγκρίνουμε την παράταση του χρόνου ισχύος της αριθ. 31768/ 
15.7.87 κοινής απόφασης των Υπουργών Εθνικής Οικονομίας και Ερ¬ 
γασίας μέχρι 31.12.88, μόνο ως προς το μέρος που αφορά τη χρηματο¬ 
δότηση της Κοινότητας Πετραλώνων Αχαΐας.. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 
- 4 - 

Αριθ. 31484 (10) 

Χρηματοδότηση από τον ΟΑΕΔ των Δήμων Γιαννιτσών, Διδυμοτείχου, 
Αθηναίων, Χίου, Ευόσμου Θεσσαλονίκης, της Κοινότητας Λευκα- 
σίου Καλαβρύτων, του ΤΟΕΒ Αγροκτήματος Ναούσης και του Ορ¬ 
γανισμού Κωπαΐδας, για την εκτέλεση κοινωφελών έργων προς 
απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το αριθ. 31579/87 κοινή απόφαση των Υπουργών Εθνικής Οι¬ 
κονομίας και Εργασίας «έγκριση διάθεσης ποσού 500.000.000 δρχ. 
από κεφάλαια του ΟΑΕΔ για την εκτέλεση κοινωφελών έργων». 

3. Το αριθ. 104246/6.6.88 έγγραφο του ΟΑΕΔ με το οποίο μας 
υπέβαλε απόσπασμα πρακτικού της 303/31.5.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 


πρότασης για χρηματοδότηση εκ μέρους του ΟΑΕΔ των Δήμων Γιαννι¬ 
τσών, Διδυμοτείχου, Αθηναίων, Χίου Ευόσμου Θεσσαλονίκης, της Κοι¬ 
νότητας Λευκασίου Καλαβρύτων, του ΤΟΕΒ Αγροκτήματος Ναούσης 
και του Οργανισμού Κωπαΐδας με τα ποσά των 3.540.000 δρχ., 
3.397.000 δρχ., 147.000.000 δρχ., 1.837.000 δρχ., 2.902.000 
δρχ., 300.000 δρχ., 5.100.000 δρχ. και 7.266.000 δρχ. αντίστοιχα, 
με τη μορφή συνεισφοράς για την εκτέλεση κοινωφελών έργων προς 
απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών, με τη μορφή συνει¬ 
σφοράς, για την εκτέλεση κοινωφελών έργων προς απασχόληση ανέρ¬ 
γων, αποφασίζουμε: 

Εγκρίνουμε τη χορήγηση των παρακάτω ποσών, με τη μορφή συνει¬ 
σφοράς, για την εκτέλεση κοινωφελών έργων προς απασχόληση ανέρ¬ 
γων. 

1. Δήμο Γ ιαννιτσών: ποσό τριών εκατομμυρίων πεντακοσίων σαρά¬ 
ντα χιλιάδων (3.540.000) δρχ., προς απασχόληση σαράντα δύο (42) 
ανέργων. 

Περιγραφή έργων: 

1) Διαμόρφωση χώρου διάθεσης απορριμμάτων Γιαννιτσών και προ¬ 
μήθεια μεταχειρισμένου προωθητήρα. 

2) Κατασκευή κρασπεδορείθρων και ασφαλτόστρωση χώρου νέου 
γκαράζ. 

3) Αποπεράτωση κάλυψής κεντρικού αποχετευτικού χάνδακα Συνοι¬ 
κισμού Τσαλί. 

4) Ασφαλτόστρωση των οδών Θερμοπυλών, Σταδίου, Γηπέδου Εθνι¬ 
κού και Παρόδου Σπαρτιάτου. 

5) Ασφαλτόστρωση των οδών Πίνδου, Ακροπόλεως, Σοφοκλέους, 
Σαλαμίνας, Αριστοτέλους και Τσανίδη. 

6) Ασφαλτόστρωση της οδού Κολοκοτρώνη και Αθ. Διάκου. 

7) Ασφαλτόστρωση των οδών Νικηφόρου, Κοραή και τεσσάρων πα¬ 
ρόδων Ταγμ. Ηλιοπούλου. 

8) Διαμόρφωση χώρου παλαιού γκαράζ Δήμου Γιαννιτσών. 

9) Αποκατάσταση παλαιών ασφαλτοστρωμένων δρόμων πόλεως 
Γιαννιτσών και Συνοικισμών του Δήμου. 

Για την κατασκευή των παραπάνω έργων θ’ απαιτηθεί το ποσό των 
εκατόν είκοσι έξι εκατομμυρίων τριακοσίων ενενήντα χιλιάδων 
(126.390.000) δρχ. και θα πραγματοποιηθούν συνολικά δύο χιλιάδες 
τριακόσια εξήντα (2.360) ημερομίσθια. 

2. Δήμο Διδυμοτείχου: ποσό τριών εκατομμυρίων τριακοσίων ενενή¬ 
ντα επτά χιλιάδων (3.397.000) δρχ. προς απασχόληση πενήντα έξι 
(56) ανέργων. 

Περιγραφή έργων: 

1) Ανάπλαση περιοχής οδού Πολυτεχνείου μεταξύ Δημαρχείου και 
Σχολείων. 

2) Κατασκευή πεζοδρομίων - κρασπεδορείθρων και ηλεκτροφωτι- 
σμός οδού 25ης Μαΐου από Παπαναστασίου μέχρι Σ. Σταθμού. 

3) Πρόγραμμα ανάδειξης ιστορικής και Λαογραφικής φυσιογνωμίας 
Διδυμοτείχου. 

4) Αποκατάσταση φθορών αστικής οδοποιίας. 

Για την κατασκευή των παραπάνω έργων θ’ απαιτηθεί το ποσό των 
είκοσι τεσσάρων εκατομμυρίων εννιακοσίων πενήντα έξι χιλιάδων 
(24.956.000) δρχ. 

3. Δήμο Αθηναίων ποσό εκατό σαράντα επτά εκατομμυρίων 
(147.000.000) δρχ. προς απασχόληση τετρακοσίων ενενήντα (490) 
ανέργων. 

Περιγραφή έργων: 

1) Κατασκευή, συντήρηση πρασίνου δεν/χιών, ξύλινων περιφραγμά¬ 
των. 

2) Πλακοστρώσεις - ασφαλτοτάπητες - επούλωση λάκκων - γενικές 
εκσκαφές - φρεάτια - ρείθρα - οδοστρώματα - ζαρντινιέρες - αντιολισθη- 
ρές επιστρώσεις σε διάφορους οδούς όλων των διαμερισμάτων της Αθή¬ 
νας. 

3) Διαμόρφωση και ανάπλαση πλατειών και κοινόχρηστων χώρων 
πλακόστρωσης. 

4) Βελτίωση και επέκταση του δικτύου ηλεκτροφωτισμού της πόλης, 
ηλεκτρομηχανολογικές εγκαταστάσεις σε δημοτικά κτίρια. 

5) Κατασκευή και επισκευή κτιρίων και πλατειών. 

Για την κατασκευή των παραπάνω έργων θ’ απαιτηθεί το ποσό των 
τετρακοσίων ογδόντα τριών εκατομμυρίων εξακοσίων εξήντα οκτώ χι¬ 
λιάδων πεντακοσίων εξήντα (483.668.560) δρχ. και θα πραγματοποι¬ 
ηθούν συνολικά ενενήντα οκτώ χιλιάδες (98.Ο0Ο) ημερομίσθια. 

4. Δήμο Χίου: ποσό ενός εκατομμυρίου οκτακόσιων τριάντα επτά χι¬ 
λιάδων (1.837.000) δρχ. προς απασχόληση επτά (7) ανέργων. 

Περιγραφή έργου:. , - ■ ■ · 

Διαμόρφωση κοινόχρηστων χώρων του Δήμου για τη δημιουργία 
παιδικών χαρών, αθλητικών εγκαταστάσεων, πάρκων και τμήματος 
του Δημοτικού Κήπου. 

Για την κατασκευή των παραπάνω έργων θ’ απαιτηθεί το ποσό των 
δώδεκα εκατομμυρίων (12.000.000) δρχ. και θα πραγματοποιηθούν 
συνολικά χίλια διακόσια είκοσι πέντε (1.225) ημερομίσθια. 

5. Δήμο Ευόσμου Θεσσαλονίκης: ποσό δύο εκατομμυρίων εννιακο- 
σίων δύο χιλιάδων (2.902.000) δρχ. προς απασχόληση είκοσι δύο (22) 
ανέργων. 

Περιγραφή έργων: 

1) Τσιμεντόστρωση δρόμων. 

2) Πλακόστρωση πεζοδρομίων. 

Για την κατασκευή των παραπάνω έργων θ’ απαιτηθεί το ποσό των 
είκοσι πέντε εκατομμυρίων (25.000.000) δρχ. και θα πραγματοποιη¬ 
θούν συνολικά χίλια εννιακόσια τριάντα πέντε (1.935) ημερομίσθια. 

6. Κοινότητα Λευκασίου Καλαβρύτων: ποσό τριακοσίων χιλιάδων 
(300.000) δρχ. προς απασχόληση δέκα (10) ανέργων. 

Περιγραφή έργου: 

Διάνοιξη και διαμόρφωση κοινοτικών δρόμων. 

Για την κατασκευή του παραπάνω έργου θ’ απαιτηθεί το ποσό των 
δύο εκατομμυρί' . εκατό χιλιάδων (2.100.000) δρχ. και θα πραγμα¬ 
τοποιηθούν συνολικά διακόσια (200) ημερομίσθια. 

7. ΤΟΕΒ Αγροκτήματος Νααύσης: ποσό πέντε εκατομμυρίων εκατό 
χιλιάδων (5.100.000) δρχ. προς απασχόληση τριάντα (30) ανέργων. 

Περιγραφή έργου: 

Συντήρηση - λειτουργία αρδευτικού δικτύου. 

Για την κατασκευή του παραπάνω έργου θ’ απαιτηθεί το ποσό των 
δεκαπέντε εκατομμυρίων (15.000.000) δρχ. και θα πραγματοποιη¬ 
θούν συνολικά τρεις χιλιάδες τετρακόσια (3.400) ημερομίσθια. 

8. Οργανισμό Κωπαΐδος: ποσό επτά εκατομμυρίων διακοσίων εξή¬ 
ντα έξι χιλιάδων (7.266.000) δρχ. προς απασχόληση πενήντα (50) 
ανέργων. 

Περιγραφή έργου: 

Καθαρισμός χωμάτινων διωρύγων - καναλέτων γεφυροφραγμάτων 
Κωπαΐδος Πεδίου (88). 

Για την κατασκευή του παραπάνω έργου θ’ απαιτηθεί το ποσό των 
είκοσι οκτώ εκατομμυρίων πεντακοσίων χιλιάδων (28.500.000) δρχ. 
και θα πραγματοποιηθούν συνολικά τέσσερις χιλιάδες οκτακόσια σαρά¬ 
ντα τέσσερα (4.844) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η αριθ. 33206/25.1.88 κοινή από¬ 
φαση των Υπουργών Εθνικής Οικονομίας και Εργασίας (ΦΕΚ 39/ 
τ.Β’/27.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. Φ37/1162 (11) 

Τροποποίηση του εδαφίου γ της παραγράφου 2 του άρθρου 12 του Κα¬ 
ταστατικού του ΤΣΕ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 4272/29 «Περί συστάσεως Ταμείου Συντά¬ 
ξεων των Εκτελωνιστών Πειραιώς και Αθηνών» όπως αυτές τροποποι¬ 
ήθηκαν και ισχύουν (ΦΕΚ 264/τ.Α’/7.8.1929). 

2. Τις διατάξεις των άρθρων 23, 24 και 27 του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/26.7.85 τ.Α’) και του 
άρθρου 5 του Π.Δ/τος 437/85 «Καθορισμός και ανακατανομή των αρ¬ 
μοδιοτήτων των Υπουργείων» (ΦΕΚ 157/85 τ.Α’). 

3. Τη 1358/2.10.87 απόφαση του Πρωθυπουργού και του Υπουρ¬ 
γού Υγείας, Πρόνοιας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών Ασφαλίσεων» 
(ΦΕΚ 535/5.10.87) και το Π.Δ. 105/88 «Οργανισμός της Γενικής 
Γραμματείας Κοινωνικών Ασφαλίσεων Υπουργείου Υγείας, Πρόνοιας 
και Κοινωνικών Ασφαλίσεων» (ΦΕΚ 46/15.3.1988 τ.Α'). 

4. Τις διατάξεις της περίπτωσης α’ της παραγράφου 2 του άρθρου 
113 του Π.Δ/τος 544/77 (ΦΕΚ 178 τ.Α') όπως αντικαταστάθηκαν 
με την παράγραφο 1 του άρθρου 2 του Ν. 728/77 (ΦΕΚ 316/77 
τ.Α'). 


5. Τη γνώμη του Διοικητικού Συμβουλίου του Ταμείου Συντάξεων 
Εκτελωνιστών όπως διατυπώθηκε στην από 4.11.87 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 9η/8.6.88 συνεδρίασή του της ΚΕ’ περιόδου, αποφασί¬ 
ζουμε: 

Το εδάφιο γ της παραγράφου 2 του άρθρου 12 του Καταστατικού του 
Ταμείου, αντικαθίσταται ως εξής: 

«γ. Έκαστος ασφαλισμένος εκτελωνιστής, εφόσον δεν συμπληρώσει 
δεκαπέντε (15) τουλάχιστον πράξεις το μήνα, υποχρεούται να επικολλά 
κάθε μήνα ένσημα ίσης τουλάχιστον αξίας με την αξία δεκαπέντε (15) 
ενσήμων της κατηγορίας εκείνων που επικολλούνται στις πράξεις εισα- 

Υωγήζ· 

Εάν για έναν ή περισσότερους μήνες έχει επικολλήσει ένσημα μικρό¬ 
τερης αξίας, υποχρεούται κατά το μήνα Δεκέμβριο εκάστου έτους, να 
συμπληρώσει τα ένσημα που λείπουν με ένσημα που κυκλοφορούν κατά 
το μήνα αυτό, ίσης αξίας με τα ελλείποντα, επικολλώντας αυτά ολό¬ 
κληρα (κύριο σώμα και απόκομμα) σε ιδιαίτερη σελίδα του ασφαλιστι¬ 
κού βιβλιαρίου του. 

■ Η ισχύς της πιο πάνω διάταξης αρχίζει από 1.6.1988». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
-♦- 

Αριθ. Φ39/1161 (12) 

Τροποποίηση του πρώτου εδαφίου της παρ. 2 του αρ. 34 του Κανονι¬ 
σμού Λειτουργίας του Τ.Π.Ξ.». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις της παραγράφου 2 του άρθρου 3 του Ν.Δ. 688/ 
1948, «περί τροποποιήσεως και συμπληρώσεως της κείμενης νομοθε¬ 
σίας περί Σχολής Τουριστικών Επαγγελμάτων και Ξενοδοχειακού Επι¬ 
μελητηρίου της Ελλάδος» (ΦΕΚ 133/1948 τ.Α'). 

2) Τις διατάξεις των άρθρων 23, 24 και 27 του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/26.7.85 τ.Α') και το 
Π.Δ. 437/85 «Καθορισμός και ανακατανομή των αρμοδιοτήτων των 
Υπουργείων» (ΦΕΚ 157/85 τ.Α'). 

3. Την αρ. 1358/2.10.87 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινωνικών Ασφαλί¬ 
σεων» (ΦΕΚ 535/5.10.87) και το Π.Δ. 105/88 «Οργανισμός της Γε¬ 
νικής Γραμματείας Κοινωνικών Ασφαλίσεων Υπουργείου Υγείας, Πρό¬ 
νοιας και Κοινωνικών Ασφαλίσεων» (ΦΕΚ 46/15.3.1988 τ.Α'). 

4. Τη 244/13.11.87 απόφαση του Δ.Σ. του Ξενοδοχειακού Επιμε¬ 
λητηρίου της Ελλάδος, που μας διαβιβάσθηκε με την 11016/ 
24.11.87 αναφορά του. 

5. Τη γνώμη του ΣΚΑ που διατυπώθηκε κατά την 9η/8.6.88 συνε¬ 
δρίασή της ΚΕ' περιόδου, αποφασίζουμε: 

Το πρώτο εδάφιο της παραγράφου 2 του άρθρου 34 του Κανονισμού 
Λειτουργίας του Ταμείου Προνοίας Ξενοδόχων αντικαθίσταται ως εξής: 

«Αναστέλλεται το δικαίωμα του οριστικά άποχωρήσαντος του επαγ¬ 
γέλματος ασφαλισμένου του Ταμείου για λήψη μηνιαίας παροχής, εφό¬ 
σον τέκνο αυτού ηλικίας μικρότερης του 18ου έτους διατηρεί στο όνομά 
του την ξενοδοχειακή επιχείρηση». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
-♦- 

Αριθ. Φ.11/1011 (13) 

Εφαρμογή της παραγράφου 3 του άρθρου 12 της Ελληνοελβετικής 
Σύμβασης κοινωνικής ασφάλειας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Την απόφασή μας Αριθ. Πρωτ. Φ.11/2373/30.4.87 (ΦΕΚ 
277/τ.Β/4.6.1987) σχετικά με την εφαρμογή του άρθρου 12 της Ελ- 
λήνοέλβετικής Σύμβασης κοιν. ασφάλειας. 

2. Το Α41/16.6.88 έγγραφο της Διοίκησης του ΙΚΑ. 

3. Τη 1358/2.10.87 κοινή απόφαση των Πρωθυπουργού και 
Υπουργού Υγείας, Πρόνοιας και Κοιν. Ασφ. (ΦΕΚ 535/87 τ.Β'), απο¬ 
φασίζουμε: 

1. Τροποποιούμε την ανωτέρω απόφασή μας ως προς την παρά¬ 
γραφο 6 του άρθρου 2, της οποίας το κείμενο ορίζουμε ως εξής: 

«6. Ο μεταφερόμενος χρόνος δεν μπορεί να θεωρηθεί ως χρόνος που 
διανύθηκε σε βαριά και ανθυγιεινά επαγγέλματα ή άλλο ειδικό καθε¬ 
στώς συνταξιοδότησης. Μπορεί όμως να ληφθεί υπόψη για συμπλή¬ 
ρωση χρόνου ασφάλισης που ορίζεται στην παράγραφο 1 του άρθρου 10 
του Ν. 825/78 (35ετία), αλλά στην περίπτωση αυτή ο ενδιαφερόμενος 
δεν θα έχει τη δυνατότητα εξαγοράς του υπολειπόμενου χρόνου σύμ¬ 
φωνα με το β' εδάφιο της παραγράφου 5 του παρόντος άρθρου». 

2. Κατά τα λοιπά ισχύει η παραπάνω τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 27 Ιουνίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
- φ -- 

Αριθ. 19645 (14) 

Έγκριση του Ειδικού Κανονισμού Λιμένα ΠΑΤΡΑΣ αριθ. 37/88. 

Ο ΝΟΜΑΡΧΗΣ ΑΧΑΪΑΣ 

Σύμφωνα με: 

1. Τις διατάξεις του άρθρου 156 Ν.Δ. 187/73 «περί Κωδικός Δημο¬ 
σίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119 Α'/8.9.83). 

3. Το έγγραφο του Υπουργείου Εθνικής Οικονομίας Δ/νση Τιμών 
και Εισοδημάτων περί αναπροσαρμογής των λεμβουχικών και αχθοφο- 
ρικών δικαιωμάτων σε ποσοστό 13% για το έτος Ϊ988. 

4. Το σχέδιο του Ειδικού Κανονισμού Λιμένα Πάτρας που υποβλή¬ 
θηκε με την 3525/3/88 αναφορά και επειδή με τις ανωτέρω διατάξεις 
ρυθμίζονται θέματα που κανονίζουν την εύρυθμη λειτουργία του Λιμένα. 

5. Τον αρ. 34/88 προηγούμενο κανονισμό, αποφασίζουμε: 

Άρθρο μόνο 

α) Εγκρίνουμε τον παρακάτω ενσωματωμένο Ειδικό Κανονισμό του 
Λιμένα Πάτρας αριθ. 37 αποτελούμενο από έξι (6) άρθρα. 

β) Η ισχύς του Κανονισμού αυτού αρχίζει από την ημέρα δημοσίευ¬ 
σης στην Εφημερίδα της Κυβερνήσεως. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΤΡΑΣ ΑΡΙΘ. 37 

Αναπροσαρμογή των λεμβουχικών - αχθοφορικών δικαιωμάτων του 
Λιμένα Πάτρας. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΑΤΡΑΣ 
Έχοντας υπόψη: 

α) Τις διατάξεις του δια του από 9.6.48 Π.Δ. Κωδικοποιηθέντος Νό¬ 
μου 499/47 «περί πειθαρχικής εξουσίας των προϊσταμένων Λιμενικών 
Αρχών» (ΦΕΚ 162Α) συνδυασμένες με τα άρθρα 141 έως 157 του 
Ν.Δ. 187/73 με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261Α). 

β) Τις διατάξεις του Β.Δ. 444/70 «περί αρμοδιότητας ΑΣ και σχέ¬ 
σεις προς τις αρμοδιότητες των Σωμάτων Ασφαλείας» (ΦΕΚ 39Α). 

γ) Τις διατάξεις του ΠΔ 338/85 (ΦΕΚ 119 Α/8.9.83). 

Άρθρο Ιο 

Ο παρών Ειδικός Κανονισμός Λιμένα Πάτρας ισχύει στη χερσαία και 
θαλάσσια ζώνη στους λιμένες, όρμους καθώς και τη θαλάσσια έκταση 
της περιοχής δικαιοδοσίας της Λιμενικής Αρχής και των υφισταμένων 
της Λιμενικών Σταθμών και Υπαλλήλων Λιμένα καθώς αυτή καθορίζε¬ 
ται από τις κείμενες διατάξεις. 

Άρθρο 2ο 

1. Τα αχθοφορικά δικαιώματα όλων των αποσκευών ανεξάρτητα 
από την ποσότητα σε τεμάχια και βάρος καθορίζεται σε δρχ. τριάντα 
επτά (37) κατά επιβιβαζόμενο επιβάτη εξωτερικού άσχετα αν αυτός φέ¬ 
ρει ή όχι αποσκευές. 

Για τους αποβιβαζόμενους επιβάτες εξωτερικού δεν εισπράττεται 
αχθοφορικό δικαίωμα. 


2. Δεν υποχρεούνται στην καταβολή αχθοφορικών δικαιωμάτων παι¬ 
διά ηλικίας μέχρι (10) ετών έστω και αν έχουν αποσκευές. 


Άρθρο 3ο 

1. Για τη μεταφορά των αποσκευών από την καμπίνα παραβεβλημέ¬ 
νων ή πρυμνοδετημένων επιβατηγών πλοίων εσωτερικού, μέχρι απο- 
στάσεως τριάντα (30) μέτρων από το κικλίδωμα περιφράξεως του λι¬ 
μένα συμπεριλαμβανομένης και της φόρτωσης αυτών σε αυτοκίνητο ή 
χειράμαξα και αντίστροφα, καθορίζεται το παρακάτω τιμολόγιο: 

α) Για κάθε βαλίτσα ή δέμα κ.λπ. μέχρι 20 ΚΟ σε δρχ. 37.00 
β) Για κάθε βαλίτσα ή δέμα κ.λπ. από 20 μέχρι 30 ΚΟ σε δρχ. 
53.00 

γ) Για κάθε βαλίτσα ή δέμα κ.λπ. από 30 μέχρι 50 ΚΟ σε δρχ. 
67.00. 

2. Για είδη τροφοδοσίας πλοίων εξωτερικού και εσωτερικού και για 
όλες τις εργασίες που αναφέρονται στην παράγραφο (δ) του άρθρου 13 
του αριθ. 1 Ειδικού Κανονισμού Λιμένα Πάτρας (ΦΕΚ 19 Β/16.1.79) 
καταβάλλεται ποσό κατά τόνο 1596. 

Άρθρο 4ο 

1. Πλοία τα οποία παραβάλλουν ή πρυμνοδετούν στα κρηπιδώματα 
του Λιμένα Πάτρας καταβάλλουν τα παρακάτω δικαιώματα για την ερ¬ 
γασία προσδέσεως αυτών που προσφέρεται από τους λεμβούχους απο¬ 
σκευοφορείς. 

α) Πλοία μέχρι 1.000 ΚΟΧ δρχ. 532. 
β) Πλοία από 1001 μέχρι 2000 ΚΟΧ δρχ. 799. 
γ) Πλοία από 2001 μέχρι 6.000 ΚΟΧ δρχ. 1066. 
δ) Πλοία από 6001 ΚΟΧ και άνω δρχ. 1332. 

2. Εάν για την πρόσδεση των πλοίων χρησιμοποιηθεί πλωτό μέσο 
καταβάλλονται δικαιώματα ίσα προς το τριπλάσιο των δικαιωμάτων 
της παραπάνω παραγράφου. 

3. Απαλλάσσονται από την υποχρεωτική χρησιμοποίηση λεμβού¬ 
χων: 

α) Τα υπόχρεα σε πλοήγηση και 
β) Τα πολεμικά πλοία γενικά. 

Εφόσον γι’ αυτά χρησιμοποιηθούν λεμβούχοι αυτοί αμοίβονται σύμ¬ 
φωνα με το παραπάνω τιμολόγιο. 

4. Για την τοποθέτηση και απομάκρυνση γεφυροκλίμακας επιβατη¬ 
γών πλοίων που παραβάλλουν, καταβάλλεται στο Σωματείο Λεμβού¬ 
χων - αποσκευοφορέων το ποσό 637. 


Άρθρο 5ο 

Από τη δημοσίευση του Ειδικού Κανονισμού αυτού, καταργείται ο 
αριθ. 34 Ειδικός Κανονισμός Λιμένα Πάτρας (ΦΕΚ 287 Β/16.5.88). 


Άρθρο 6ο 


Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες Ποινικές Αστικές ευθύνες κατά την ισχύουσα νομοθεσία υπό- 
κεινται και στις κυρώσεις του άρθρου 157 του ΝΔ 187/73 (ΦΕΚ 261 
Α'/3.10.73) όπως τροποποιήθηκε με το ΠΔ 207/85 (ΦΕΚ 76Α/ 
3.5.85). 

Ο Κεντρικός Λιμενάρχης 
ΠΛΟΙΑΡΧΟΣ ΑΣ Ν1Κ. ΡΑΦΑΗΛΟΒΙΤΣ 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Πάτρα, 23 Ιουνίου 1988 
Ο Νομάρχης 


ΔΗΜ. ΠΑΝΤΑΖΗΣ 


-♦- 

Αριθ. ΕΣ 12143 . (15) 

Έγκριση της 3524/1/88/13.6.88 απόφασης της Λιμενικής Αρχής 
Σκιάθου «περί καθορισμού ναύλου επιβατών τοπικών δρομολογια- 
κών γραμμών». 

Ο ΝΟΜΑΡΧΗΣ ΜΑΓΝΗΣΙΑΣ 


Έχοντας υπόψη: , 

α) Τις διατάξεις του Π.Δ. 338/1983 «Μεταβίβαση αρμοδιοτήτων 
Υπουργού Εμπορικής Ναυτιλίας στους Νομάρχες». 

β) Την αριθμ. 3524/1/88/13.6.88 απόφαση της Λιμενικής αρχής 
Σκιάθου, αποφασίζουμε: 

1. Εγκρίνουμε την 3524/1/88/13.6.88 απόφαση της Λιμενικής 
αρχής Σκιάθου με την οποία αναπροσαρμόζεται το ναύλο διαδρομής 
απλής μετάβασης επιβατών των τοπικών δρομολογιακών γραμμών σε 
ποσοστό αύξησης 8% και καθορίζεται όπως παρακάτω: 

Σκόπελος - Αλόννησος διακόσιες ενενήντα δύο (292) δραχμές κατ’ 
άτομο. 

2. Ισχύουν αντίστοιχες διατάξεις εκπτώσεως ή δωρεάν μεταφορά, 


που ισχύουν για κύριες και δευτερεύουσες δρομολογιακές γραμμές. 

Η απόφαση αυτή να δημοαιευθεί στην Εφημερίδα της Κυβερνή- 
σεως. 

Βόλος, 22 Ιουνίου 1988 
Ο Νομάρχης 
ΘΑΝΑΣΗΣ ΣΙΑΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



